stanford-oval/wikipedia huggingface dataset:
Douglas A-26 Invader

Douglas A-26 Invader oli yhdysvaltalainen kaksimoottorinen rynnäkköpommituskone. Konetyypin ensilento tapahtui vuonna 1942 ja otettiin käyttöön vuonna 1945, jolloin se osallistui toisen maailmansodan lopputaisteluihin. Yhdysvaltain ilmavoimat poisti konetyypin käytöstä vuonna 1972, mutta Kolumbian ilmavoimat käytti konetta vielä vuoteen 1980.
Douglas A-26 (B-26) Invader
Konetyypin suunnittelivat Ed Heinemann, Ted R. Smith sekä Robert Donovan. Sen edeltäjä oli A-20 Havoc, joka oli myös Neuvostoliiton käytössä vuokraus- ja lainauslain nojalla (Lend-Lease). Muun muassa Suomessa A-20 Havoc tunnettiin nimellä "Boston". Profiilikuvissa koneet näyttävätkin paljolti toisiltaan. Vertailun vuoksi mainittakoon Invaderin olleen muotoilultaan hieman Havocia/Bostonia "kulmikkaampi".
A-26 osallistui useisiin aseellisiin selkkauksiin usealla mantereella Korean sodasta lähtien aina Vietnamin sotaan saakka. Se oli mukana muun muassa Sikojenlahden maihinnousussa ennen Kuuban ohjuskriisiä ja Biafran sodassa.
Konetyyppi tunnettiin vuosina 1948–1965 tunnuksella B-26, joka saattaa varsin herkästi aiheuttaa sekaannusta. Myös Martin B-26 Marauder oli liittoutuneiden suosima kaksimoottorinen matalapommituskone. Lisäksi molemmat käyttivät samantyyppistä voimanlähdettä, 2 000 hevosvoiman (1 491 kW) Pratt & Whitney R-2800 "Double Wasp" -kaksirivistä tähtimoottoria. Koneen siivet olivat niin sanotut trapetsimuotoiset keskitasot, sillä siipien kiinnitys on rungon keskellä. Korkeusvakain sijaitsi perässä rungon yllä sivuvakaimen läheisyydessä.
Kuvan A-26B ilman yläampumoa, kahdeksalla eteenpäin ampuvalla kk:lla varustettuna.
Kehitysversiosta riippuen koneen huippunopeus oli 570–610 km/h ja toimintamatka 2 300 km. Lakikorkeus oli noin
6 700 m.
Koneen kiinteästi eteenpäin ampuva aseistuksen muodosti mallista riippuen 4–8 kpl 12,7 mm Browning M2 -konekiväärejä. Näiden lisäksi siipien alle voitiin asentaa kahdeksan Browning M2 -konekivääriä neljässä kaksoispakassa. Puolustusaseistuksen muodostivat kaksi asetornia, joista toinen oli sijoitettu koneen katolle ja toinen koneen pohjaan pommikuilun taakse. Kummassakin oli kaksi 12,7 mm Browning M2 -konekivääriä. Loppusarjan koneiden ylätorni voitiin lukita ampumaan eteenpäin jolloin eteenpäin ampuvan aseistuksen muodosti jopa 18 Browning M2 -konekivääriä.
Kuvassa ladataan A-26 Invaderin keulakonekivääreitä.
Asekuormaa kone kykeni kantamaan yhteensä 8 000 paunaa (3 600 kg): 6 000 paunaa (2 700 kg) pommeja sisäisesti, sekä 2 000 paunaa (n. 900 kg) ulkoisesti. Ulkoiseen aseistukseen kuuluivat myös raketit.
Konetta käytettiin myös ns. vesipommittajana palonsammutukseen, sekä CIA:n suorittamiin salaisiin operaatioihin, jotka toteutettiin ilman ilmavoimien tunnuksia.
A-26 Invaderin siluettikuvat.
Aiheesta muualla

Kuvia tai muita tiedostoja aiheesta Douglas A-26 Invader Wikimedia Commonsissa
(englanniksi)
http://www.warbirdalley.com/a26.htm
http://www.wordiq.com/definition/A-26_Invader (Arkistoitu – Internet Archive)
http://www.militaryfactory.com/aircraft/detail.asp?aircraft_id=91
http://www.world-war-2-planes.com/Douglas-A-26-Invader.html (Arkistoitu – Internet Archive)
http://plane.spottingworld.com/A-26_Invader
Data Group

Data Group -logo
Data Group on vuonna 1992 perustettu suomalainen ict-ratkaisujen, -tuotteiden ja -palveluiden toimittaja. Data Group koostuu 36:stä itsenäisestä suomalaisesta yrityksestä, joilla on 57 toimipistettä eri puolilla Suomea. Yritykset myös omistavat ketjun. Vuonna 2019 Data Group -ketjuun kuuluvien yritysten yhteenlaskettu liikevaihto on yli 70 miljoonaa euroa ja niissä työskentelee noin 370 henkilöä.
Data Groupin asiakkaita ovat yksityisen sektorin ja julkishallinnon pienet ja keskisuuret organisaatiot.
Sen toimitusjohtaja on Timo Vilenius
Aiheesta muualla

Data Group Finland -verkkosivut datagroup.fi. (suomeksi)
Ecseri útin metroasema

Ecseri út on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1980.
Eino Rauste

Eino Rauste
Eino Johannes Rauste, vuoteen 1929 Rossander (10. lokakuuta 1898 Nurmes – 18. toukokuuta 1988 Espoo) oli suomalainen diplomi-insinööri, virkamies ja kansanedustaja.
Rausten vanhemmat olivat kirkkoherra Gustaf Adolf Rossander ja Linda Gustava Petrelius  ja puoliso vuodesta 1928 Iris Durchman. Heidän pojastaan Kaarlo Johannes Kustaa Raustesta (s. 1932) tuli lääkäri. Rauste pääsi ylioppilaaksi 1916 ja valmistui diplomi-insinööriksi ja maanviljelysinsinööriksi 1925. Hän oli apulaismaanviljelysinsinööri Sortavalassa 1925–1928, Suomen salaojitusyhdistyksen apulaisinsinööri Helsingissä 1928–1934, maataloushallituksen toimistoinsinööri 1934–1941, Tampereen maanviljelysinsinööripiirin apulaisinsinööri 1941–1942, Karjalan maanviljelysinsinööripiirin piiri-insinööri Joensuussa 1942–1955, Helsingin maanviljelysinsinööripiirin piiri-insinööri 1955–1957 ja maataloushallituksen insinööriosaston päällikkö ja yli-insinööri 1957–1965.
Rauste oli Kuopion läänin itäisestä vaalipiiristä 21.07.1951–28.03.1954 valittu Suomen Kansanpuolueen kansanedustaja. Kunnallispolitiikassa Rauste toimi Joensuun kaupunginvaltuuston ja -hallituksen jäsenenä.
Eino Rastas

Eino Rastas
Eino Rastas (17. heinäkuuta 1894 Valkeala – 7. tammikuuta 1965 Kuusankoski) oli suomalainen kestävyysjuoksija.
Rastas osallistui kolmiin olympialaisiin. Vuoden 1920 Antwerpenin kisoissa Rastas oli mukana Suomelle kultaa tuoneessa maastojuoksun joukkuekilpailussa. Rastas oli kisassa 18. eikä hänen tulostaan laskettu kolmen parhaan suomalaisen yhteistulokseen. Vuoden 1924 Pariisin kisoissa Suomi voitti saman kisan, mutta Rastas keskeytti matkalla. Pariisissa hän oli 5 000 metrin juoksussa 11. Amsterdamin olympiamaratonilla 1928 hän oli sijalla 14.
Kalevan kisoissa Rastas voitti SM-kultaa 10 000 metrillä vuonna 1917 ja 5 000 sekä 10 000 metrillä vuonna 1922. Sen lisäksi hän voitti urallaan 6 SM-hopeaa (5 000 metrillä 1917 ja 1921, 10 000 metrillä 1919, 1921, 1926 ja 1927) ja yhden SM-pronssin (5 000 metrillä 1919). Maastojuoksun SM-kilpailuissa hän saavutti SM-pronssia 1926.
Rastaan ennätys 5 000 metrillä oli 15.00,6 (vuodelta 1926), 10 000 metrillä 31.42,7 (1923) ja maratonilla 2.40.40 (1928).
Eino Rastas edusti urallaan Kouvolan Urheilijoita, Valkealan Roimaa, Voikkaan Urheilu-Veikkoja ja Selänpään Jäykkiä.
Dąbrowa Górnicza

| Dąbrowa Górnicza |
| --- | --- |

 lippu:  vaakuna
 Dąbrowa Górnicza
 Koordinaatit: 50°19′N, 19°16′E 
Valtio:  Puola
Voivodikunta:  Sleesian voivodikunta
Pinta-ala:  
 – Kokonaispinta-ala:  188,73 km²
Väkiluku (2015):  123 376
 – Väestötiheys:  654 as./km²
Aikavyöhyke:  UTC+1
 – Kesäaika:  UTC+2
 
 www.dabrowa-gornicza.pl 
Infobox OKVirheellinen NIMI-arvo: 
Dąbrowa Górnicza (saks. Dombrowa) on kaupunki Sleesian voivodikunnassa eteläisessä Puolassa. Kaupungin asukasluku oli 123 376 vuonna 2015. Se on osa yhteen kasvanutta noin kahden miljoonan asukkaan Ylä-Sleesian suurkaupunkialuetta.
Se kasvoi vauhdikkaasti 1800-luvulla, kun sen lähistöltä oli löydetty hiiltä. Kaupunkiin perustettiin silloin suuri terästehdas. 1990-luvun aikana kaikki seudun hiilikaivokset ovat ehtyneet, mutta terästehdas jatkaa toimintaansa, nykyisin nimellä ArcelorMittal Poland.
Historia

Juutalaisia muutti Dąbrowa Górniczaan 1800-luvun puolivälissä. Saksan armeija miehitti kaupungin 3.9.1939. Vuoden 1941 lopussa sinne perustettiin ghetto. Kesäkuun 26. päivänä vuonna 1943 ghetto tuhottiin ja sen asukkaat siirrettiin Srodulassa (Sosnowiec) sijainneeseen ghettoon.
Sisarkaupungit

Altševsk, Ukraina
Aiheesta muualla

Kuvia tai muita tiedostoja aiheesta Dąbrowa Górnicza Wikimedia Commonsissa
EWE Baskets Oldenburg

| EWE Baskets Oldenburg |
| --- | --- |

Liiga:  Basketball-Bundesliga Euroliiga
Perustettu:  2001
Historia:  2001–
Areena:  EWE-Arena kapasiteetti 6 069
Kotipaikka:  Oldenburg, Saksa
Värit:           
Presidentti:   Gerold Lange  Hermann Schüller
Päävalmentaja:   Predrag Krunić
Mestaruudet:  Saksan mestaruus: 2009
Kotisivu:  www.ewe-baskets.de
EWE Baskets Oldenburg on saksalainen koripalloseura, joka sijaitsee Oldenburgissa. Seuran pääsponsorina toimii EWE AG, josta johtuu nykyinen nimi.
Historia

Oldenburger Turnerbundin nimi vaihdettiin EWE Baskets Oldenburgiin vuonna 2001, jolloin alkoi nykyisen seuran historia. Siitä vuodesta lähtien joukkue pääsi vuosittain pudotuspeleihin asti vuoteen 2007 saakka, jolloin se sijoittui yhdeksänneksi ja joutui pudotuspelien ulkopuolelle. Ensimmäinen kansainvälinen kausi oli kausi 2008–2009, jolloin seura pääsi EuroChallengeen. Samana kautena joukkue voitti ensimmäisen Saksan mestaruutensa.
Aiheesta muualla

Virallinen kotisivu (saksaksi)
Joukkue BBL:n sivuilla (Arkistoitu – Internet Archive) (saksaksi)
Joukkue FIBA:n sivuilla (englanniksi)
Eckankar

ECK temppeli, Chanhassenissa, Minnesotassa
Eckankar on uusi uskonnollinen liike. Sen pääpaikka on Chanhassenissa, Minnesotassa, jossa vuonna 1990 valmistunut ECK-temppeli sijaitsee. Uskonto katsoo edustavansa muinaista viisautta. Nykyisessä muodossaan sen perusti Paul Twitchell vuonna 1965. Twitchellin kuoltua vuonna 1971 liikkeen johtajaksi nousi Darwin Gross. Gross johti liikettä vuoteen 1981, jolloin tehtävä siirtyi nykyiselle johtajalle, Sri Harold Klempille.
Liike on saanut vaikutteita erityisesti sikhiläisestä Sant Mat -perinteestä sekä teosofiasta. Se opettaa, että ihmiset ovat sieluja, joiden tarkoitus on henkinen kasvaminen. Keskeisessä asemassa ovat henkiset harjoitukset, joiden tarkoituksena on "Jumalan Valon ja Äänen" kokeminen. Harjoitusten avulla voidaan liikkeen mukaan myös siirtyä sielunmatkassa ylemmälle tietoisuuden tasolle. Sielunmatkassa sielu jättää fyysisen kehon ja matkustaa hengellisiin maailmoihin. Liikkeen mukaan jotkin unet ovat ennustavia. Liikkeen opetuksiin kuuluvat myös esimerkiksi henkioppaat, magia, telepatia ja selvänäköisyys.
Liikkeen kannattajat uskovat myös Jumalasta lähtöisin olevaan virtaukseen, jota kutsutaan nimellä ECK tai Pyhä Henki. Se ilmenee Valona ja Äänenä. Monien uskonnollisten hahmojen, kuten Mooseksen ja Paavalin uskotaan kokeneen Jumalan Valon ja Äänen. Liike tunnustaa karman lain, josta katsotaan olevan mahdollista vapautua. Jälleensyntymä tapahtuu sille, joka joko tarvitsee sitä tai joka itse sen valitsee. Eckankar opettaa, että henkisten harjoitusten avulla ihminen voi nähdä entiset elämänsä. Sri Harold Klempin mukaan useimmat Maan päällä olevat ihmiset ovat eläneet täällä jo aiemmin ja palanneet.
Liike opettaa, että on olemassa lukuisia ECK-mestareita, joita voidaan verrata suojelusenkeleihin. Joidenkin ECK-mestareiden maallinen olemassaolo ja historiallisuus on kyseenalaistettu. Esimerkiksi Rebazar Tarzsin sanotaan olleen Paul Twitchellin henkinen opettaja, joka yhä elää yli 500-vuotiaana Hindukuš -vuorilla. Gakko-niminen ECK-mestari tuli kuusi miljoonaa vuotta sitten Retzin kaupungista Venukselta.
Eckankarin organisaatio on hierarkkinen; liikkeen johtajaa pidetään elävänä ECK-mestarina, Mahantana. Nykyinen elävä ECK-mestari on Sri Harold Klemp. Liike vihkii pappeja.
Jumalan muinaiseksi nimeksi sanotun HU:n laulaminen on tärkeä uskonnonharjoitusmuoto. Sitä pidetään rakkauslauluna Jumalalle. Uskonnon pyhät kirjoitukset sisältyvät Shariyat-Ki-Sugmadiin.
Eckankar on levinnyt laajalti eri puolille maailmaa, myös Suomeen. Suomessa se aloitti toimintansa vuonna 1973. Toiminta kuitenkin hiipui ja se on alkanut uudelleen vuonna 2002. Jäseniä on yli sadassa maassa. Tunnettuihin liikkeen arvostelijoiden joukkoon kuuluu David C. Lane.
Aiheesta muualla

Viralliset sivut (englanniksi)
Liikkeen esittely suomeksi (Arkistoitu – Internet Archive)
Eckankarin kirja "ECKANKAR – Muinaista viisautta nykyajalle" (Arkistoitu – Internet Archive)
Suomen Eckankar (suomeksi)
Eckernfördenlahti

| Eckernfördenlahti |
| --- | --- |
 Eckernfördenlahden rannat ovat matalia.
Koordinaatit:  54°29′N, 9°59′E
Valtio:  Saksa
Merialue:  Itämeri
Vesialue:  Kielinlahti
Pinta-ala:  80 km²
Eckernfördenlahti (saks. Eckernförder Bucht) on Jyllannin niemimaalla, Pohjois-Saksassa, Schleswig-Holsteinin osavaltiossa sijaitseva ja Kielinlahdesta erkaneva Itämeren lahti. Se on noin 17 kilometriä pitkä ja pinta-alaltaan noin 80 neliökilometriä. Lahti erottaa Dänischer Wohldin ja Schwansenin niemet toisistaan.
Lahden perukassa on Eckernförden kaupunki. Muita merkittäviä paikkakuntia lahde rannalla ovat Schwedeneck ja Waabs.
Aiheesta muualla

Kuvia tai muita tiedostoja aiheesta Eckernfördenlahti Wikimedia Commonsissa
Eckernförden hiekkaranta Eckernfördenlahden perukassa.
Eckernfördenlahti on Saksan sukellusveneiden kotivesiä.
Itämeren osat
| --- | --- |
Pohjanmereltä varsinaiselle Itämerelle:   (Skagerrak)  Kattegat  Belttienmeri  Tanskan salmet Juutinrauma  Iso-Belt  Vähä-Belt  Samsøn Belt  Langelandin Belt  Fehmarnin Belt  Kielinlahti Kielinvuono  Eckernfördenlahti  Schlei  Flensburginvuono  Mecklenburginlahti 
Varsinainen Itämeri:   Arkonan allas  Bornholmin allas  Gotlanninmeri Gdańskinlahti  Gotlannin allas 
Suuret lahdet:   Riianlahti  Suomenlahti  Pohjanlahti Ahvenanmeri  Saaristomeri  Selkämeri  Merenkurkku  Perämeri
E. I. Uotila

Erkki Ireneus Uotila (11. joulukuuta 1907 Lieto – (kuoleman julkistamispäivä 2. elokuuta) 1988) oli suomalainen näytelmäkirjailija.
Uotila kävi mielisairaanhoitokoulun 1931–1932 ja toimi käsityönopettajana Moision sairaalassa Mikkelissä. Uotilan vanhemmat olivat maanviljelijä Kustaa Oskari Uotila ja Emilia Freetriikka (o.s. Anttila). Puoliso oli Elisa (o.s. Wahlman) vuodesta 1939.
Teoksia

Oikean asian puolesta : yksinäytöksinen näytelmä. Pellervo-seura, Helsinki 1944
Mikkelin mieslaulajat 25 vuotias ; toim. E. I. Uotila. Mikkelin mieslaulajat, Mikkeli 1954
Mikkelin mieslaulajat 30 vuotias 1929-1959. Mikkelin mieslaulajat, Mikkeli 1959
Echínos

| Echínos Εχίνος |
| --- | --- |
 Echínoksen kaupunki.
 Echínos
 Koordinaatit: 41°16′31″N, 24°58′20″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Xánthi
Kunta:  Mýki
Hallinto:  
 – Asutustyyppi:  kaupunki
 – Kallikrates-koodi:  0603010201
Väkiluku (2011):  2 486
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Echínos (kreik. Εχίνος) on Kreikan kaupunki, joka kuuluu hallinnollisesti Mýkin kuntaan, Xánthin alueyksikköön ja Itä-Makedonian ja Traakian alueeseen. Kaupungin väkiluku on 2 486 (vuonna 2011).
Echínoksen moskeija.
Echínoksen pieni kaupunki sijaitsee Kompsátos-joen varrella linnuntietä noin 17 kilometriä pohjoiskoilliseen Xánthista. Echínos muodostaa myös laajemman kaupunkiyhdyskunnan (Δημοτική Κοινότητα Εχίνου, Dimotikí Koinótita Echínou), johon kuuluu varsinaisen Echínoksen kaupungin lisäksi Melívoian kylä. Koko yhdyskunnan väkiluku on 3 074. Kaupungin vanha väestö on pomakkeja, ja se on Kreikan suurimpia pomakkiasutuksia eli ”pomakkikyliä” (pomakochória).
Aiheesta muualla

Kuvia tai muita tiedostoja aiheesta Echínos Wikimedia Commonsissa
Daniel Barritt

| Daniel Barritt |
| --- | --- |

Henkilötiedot
Syntynyt: 23. elokuuta 1980 (ikä 44)
Kansalaisuus:   Iso-Britannia
WRC-ura
Aktiivisena:  2000, 2002-
Nykyinen talli:  M-Sport World Rally Team
Entiset tallit:  Citroën Junior Team, Toyota Gazoo Racing WRT
Kilpailuja:  136
Ensimmäinen kilpailu:  Ison-Britannian ralli 2000
Ensimmäinen voitto:  Walesin ralli 2017
Viimeisin voitto:  Walesin ralli 2017
Daniel Barritt (s. 23. elokuuta 1980) on brittiläinen kartanlukija.
Ura

Barritt aloitti kilpailemisen vuonna 1999 ja on osallistunut yli sataan rallin MM-sarjan kilpailuun. Hänen uransa lähti nousuun David Higginsin kanssa vuonna 2002, jolloin he voittivat SCCA Pro Rally -sarjan mestaruuden. Hän osallistui Alastair Fisherin kanssa WRC Academyyn vuonna 2011 ja liittyi Elfyn Evansin kartanlukijaksi vuonna 2013. He kilpailivat WRC2-sarjassa ennen nousua rallin MM-sarjaan. Barritt liittyi Takamoto Katsutan kartanlukijaksi vuonna 2019. Vuonna 2021 Viron rallissa hän loukkasi niskansa ja selkänsä ja joutui sivuun kuntoutumisen ajaksi.
Aiheesta muualla

eWRC-sivustolla (englanniksi)
Ekler’o’shock

| Ekler’o’shock |
| --- | --- |
Perustettu:  2002
Tyylilajit:  elektroninen musiikki, indie
Kotimaa:  Ranska
Sijainti:  Pariisi
Kotisivu
Infobox OKVirheellinen NIMI-arvo: 
Ekler’o’shock on ranskalainen, Pariisissa vuonna 2002 perustettu levy-yhtiö. Sen artisteja ovat muun muassa Benjamin Clementine, DatA, Polo & Pan, Limousine, Paris sekä Alexandre Chatelard. Ekler’o’shockin entisiä artisteja ovat muun muassa Danger, Marie Madeleine, Maxence Cyrin, Léonard de Léonard ja Terry Poison.
Ekklesiasterion (Delos)

| Ekklesiasterion> Ἐκκλησιαστήριον |
| --- | --- |
Sijainti:  Delos, Kykladit, Etelä-Egean saaret  Kreikka
Koordinaatit:  37°24′04″N, 25°15′59″E
Rakennustyyppi:  ekklesiasterion
Valmistumisvuosi:  noin 450–50 eaa.
 Osa Unescon maailmanperintökohdetta Delos 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ekklesiasterion (m.kreik. Ἐκκλησιαστήριον) oli antiikin aikainen ekklesiasterion Deloksen saarella Kreikassa. Sen rauniot ovat osa Deloksen arkeologista aluetta, joka on Unescon maailmanperintökohde. Tarkemmin kohde on osa Apollonin ja Artemiin pyhäkköaluetta.
Ekklesiasterion toimi jonkinlaisena neuvoston kokoontumispaikkana. Se rakennettiin alun perin klassisella kaudella noin 450 eaa., ja sitä muutettiin useita kertoja aina noin vuoteen 150 eaa. saakka. Rakennus sijaitsi pyhäkköalueen luoteisosassa Thesmoforeionin itäpuolella ja Artemiin temppelin pohjoispuolella. Ekklesiasterionin lisäksi vastaavia rakennuksia Deloksella olivat Buleuterion ja Prytaneion.
Rakennus koostui kahdesta salista, jotka kummatkin aukenivat etelään. Roomalaisella ajalla Ekklesiasterionin paikalle rakennettiin pieni temppeli.
Devin Ratray

Devin Ratray
Devin Ratray (s. 11. tammikuuta 1977) on yhdysvaltalainen näyttelijä. Hän syntyi New Yorkissa ja hänen tunnetuin roolityönsä on Buzz McCallister kahdessa ensimmäisessä Yksin kotona -elokuvassa.
Aiheesta muualla

Devin Ratray Internet Movie Databasessa. (englanniksi)
E. H. Pipatti

Eino Heikki Pipatti (5. kesäkuuta 1898 Jaakkima – 8. huhtikuuta 1979 Hattula ) oli suomalainen kansakoulunopettaja ja runoilija.
Teoksia

Vuorimiehen poluilta : runoja.    Pipatin suku, Turku 1971
Ecoup

| Ecoup Oyj |
| --- | --- |
Yritysmuoto:  Julkinen osakeyhtiö
Osake:  OMXH: ECOUP
Toimitusjohtaja:  Matti Kaski
Puheenjohtaja:  Tuomas Mikkonen
Kotipaikka:  Oulu
Kotisivu:  ecoup.fi
Infobox OKVirheellinen NIMI-arvo: 
Ecoup Oyj on suomalainen kiertotalouskonserni. Yhtiö listautui Helsingin pörssin First North -listalle 29. syyskuuta 2021. Yhtiön toiminnan tavoitteena on, että hylättyjä materiaaleja hyödynnetään yhä enemmän osana kestävää ja resurssiviisasta rakentamista.
Yhtiön liiketoiminta jakautuu kahteen liiketoiminta-alueeseen. Palvelut ja tuotteet -liiketoiminnan tehtävänä on tuottaa rakentamisen toimijoille todennetusti ympäristöystävällisiä rakennusmateriaaleja ja rakentamisen raaka-aineita, jotka täyttävät myös tiukat laatukriteerit ja joita kehitetään aktiivisesti. Kiertotalousteknologiat-liiketoiminnan tehtävänä on kehittää ja toimittaa jätteenkäsittelyn ja kierrättämisen tarpeisiin laitteistoja ja menetelmiä, joiden avulla purku- ja rakennusjätteestä valmistetaan uusia, ympäristöystävällisiä raaka-aineita ja lopputuotteita.
Aiheesta muualla

EcoUpin verkkosivut
Salkunrakentaja: EcoUp jatkaa kasvun tiellä
Sitra: Kiertotalouskonserni EcoUp valmistaa hiilineutraalia eristettä ja uusiokäyttää purkumateriaalia
Rakennuslehti: Ekovillasta tuttu Ecoup kasvoi viidenneksellä
Eklogi

Eklogi (m.kreik. ἐκλογή, eklogē, 'valikoima'; lat. eclogae) viittaa runokokoelmiin, jotka koostuvat valikoiduista runoista. Nimitystä käytti ensimmäisenä Marcus Terentius Varro, mutta se vakiintui myöhemmin erityisesti Vergiliuksen paimenrunokokoelman Bucolican toiseksi nimeksi.
Runomuoto oli suosittu 1400-1500-luvulla etenkin Espanjassa ja Englannissa.
Drago

Drago on muun muassa seuraavien henkilöiden sukunimi:
Billy Drago, oik. William Eugene Burrows Jr., (1945–2019), yhdysvaltalainen näyttelijä
Eleonora Rossi Drago, alk. Palmina Omiccioli, (1925–2007), italialainen näyttelijä
Luis María Drago (1859–1921), argentiinalainen oikeusoppinut ja poliitikko
Tony Drago (s. 1965), maltalainen snooker-ammattilainen ja poolin pelaaja
Ivan Drago (ven. Иван Драго), Sylvester Stallonen luoma ja Dolph Lundgrenin esittämä elokuvahahmo elokuvissa Rocky IV ja Creed II. Rocky
| --- | --- |
: Tällä täsmennyssivulla luetellaan henkilöitä, joilla on sama sukunimi.
EVZ Academy

| EVZ Academy |
| --- | --- |

Perustettu:  2016
Kaupunki:   Zug
Kotiareena:  Academy Arena Zug (1 500 paikkaa)
Sarjataso:  Swiss League
Värit:                
Päävalmentaja:   Fabio Schumacher
Infobox OKVirheellinen NIMI-arvo: 
EVZ Academy on sveitsiläinen jääkiekkoseura, joka on perustettu vuonna 2016. Se pelaa Sveitsin toiseksi korkeimmalla sarjatasolla National League B:ssa. Joukkue on perustettu National League A-seura EV Zugin farmijoukkueeksi.
Joukkue kaudella 2021–2022

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

 : 
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

 : 
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

 :
Joukkue kaudella 2021–2022 > Joukkueenjohto

Päävalmentaja: Fabio Schumacher
Apuvalmentaja: Roger Hansson
Maalivahtivalmentaja: Marco Mathis
Fysiikkavalmentaja: Michael Slongo
Luisteluvalmentaja: Cyndy Kenyon
Huoltopäällikkö: Marco Schmuckli
Urheilutoimenjohtaja: Roland Schmid
Lähde: EliteProspects
Aiheesta muualla

Joukkueen kotisivu(saksaksi)
Drago Grubelnik

Drago Grubelnik (15. tammikuuta 1976 Radlje ob Dravi, Slovenian ST – 17. marraskuuta 2015) oli slovenialainen alppihiihtäjä, joka kilpaili maailmancup-tasolla vuosina 1996–2007.
Grubelnik sijoittui maailmancupin pujottelukilpailuissa 11 kertaa kymmenen parhaan joukkoon. Ainoan palkintokorokepaikkansa hän sai oltuaan kolmas Wengenin pujottelussa tammikuussa 2000. Euroopan cupissa hän voitti Adelbodenin pujottelun tammikuussa 1999.
Grubelnik osallistui olympialaisiin 1998, 2002 ja 2006 ollen parhaimmillaan kolmastoista Torinon 2006 pujottelussa. St. Moritzin MM-kilpailuissa 2003 hän oli samassa lajissa 18:s.
Grubelnik menehtyi auto-onnettomuudessa Itävallassa.
Dominique Pinon

| Dominique Pinon |
| --- | --- |
 Dominique Pinon vuonna 2015.
Henkilötiedot
Syntynyt: 4. maaliskuuta 1955 (ikä 69) Saumur, Maine-et-Loire, Ranska
Ammatti:  näyttelijä
Aiheesta muualla
IMDb 
Elonet
Dominique Jean Claude Pinon (s. 4. maaliskuuta 1955 Saumur, Maine-et-Loire, Ranska) on ranskalainen näyttelijä, joka on saanut arvostetun Molière-palkinnon. Hänet tunnetaan muun muassa elokuvista Martin Guerren paluu (1982), Delicatessen – herkuttelijoiden yö (1991), Alien – ylösnousemus (1997), Amélie (2001), Pitkät kihlajaiset (2004) ja Midsummer Madness (2007). Hän on näytellyt myös teatterissa.
Palkinnot

paras miesnäyttelijä – Sitgesin elokuvajuhlat (1991)
Molière-palkinto (2004)
Palkinnot > Ehdokkuudet

César (1983)
Latvian Film Prize (2009)
Aiheesta muualla

Dominique Pinon Internet Movie Databasessa. (englanniksi)
Dominique Pinon Elonetissä.
Ectorin piirikunta

Ectorin piirikunta (engl. Ector County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 165 171. Piirikunnan hallintokeskus ja väkiluvultaan suurin kunta on Odessan kaupunki. Piirikunta perustettiin vuonna 1891.
Aiheesta muualla

Kuvia tai muita tiedostoja aiheesta Ectorin piirikunta Wikimedia Commonsissa